נבחרת ההתעמלות והאקרובטיקה של מועדון ג'ימנסט רחובות כיכבה בסנוניאדה - ערים
נבחרת האקרובטיקה וההתעמלות של החברה העירונית (צילום: החברה העירונית רחובות)
נבחרת ההתעמלות והאקרובטיקה של מועדון ג'ימנסט רחובות כיכבה בסנוניאדה
נבחרת ההתעמלות והאקרובטיקה הייצוגית של מועדון ג'ימנסט רחובות 'גנבה את ההצגה' באירוע הסנוניאדה
פורסם בתאריך: 12.3.18 10:08
נבחרת האקרובטים והמתעמלים של מועדון ג'ימנסט השייך לחברה העירונית רחובות, זכתה לתשואות ושבחים רבים בסיום המופע "תותי פרוטי", איתו הופיעו באירוע הסנוניאדה ה-14 שנערך במודיעין. מדובר באירוע שנתי שבו נוטלים חלק נבחרות מכל רחבי הארץ.
מאחורי ההצלחה עומד צוות המאמנים של המועדון שפועל במסגרת אגף הספורט בחברה העירונית, הכולל את נופר שווימר, ענבר חגג ורוזי בנדיקוב. המועדון כולו מנוהל מקצועית על ידי נירית דנון לאופר וענת גרוס ליבוביץ.
במועדון ג'ימנסט רחובות משתתפים מאות בני נוער במספר מרכזים ברחבי העיר, ובימים אלה מתכוננת הנבחרת הייצוגית של המועדון לקראת אירוע הגימנסטראדה הבינלאומי שיתקיים בסוף החודש באילת.
איציק עובדיה, מנהל אגף הספורט בחברה העירונית: "ההצלחה של המועדון היא הוכחה לכך שההשקעה משתלמת. המחמאות מגיעות לאקרובטים ולצוות המאמנים שמתנהלים נכון ורואים פרי לעמלם. פעילות זו חשובה ואגף הספורט ימשיך להוביל את הפעילות להצלחות נוספות".